
הנדון: בקשה לפי חוק חופש המידע, התשנ"ח- 1998

במענה לפנייתך שבסימוכין, למשרד העבודה, הרווחה והשירותים החברתיים (להלן: "המשרד") בהתאם לחוק חופש המידע תשנ"ח-1998, (להלן: "החוק")
על פי סעיף 1יא1 לחוק עובדים זרים, תשנ"א – 1991, החל מיום 1.5.17 קיימת חובה למי שמעסיק עובדים זרים שהינם מסתננים להפקיד עבורם פיקדון חודשי (16% משולמים על ידי המעסיק ו- 20% מנוכים משכר העובד). עוד יובהר כי מיום 1.11.2018 לגבי עובדים מסתננים השייכים לקבוצות מסוימות הפיקדון יהיה בשיעור נמוך יותר של 22% משכר העובד, כאשר 16% ישולמו על ידי המעסיק ו-6% בלבד ינוכו משכרו של העובד. בפועל, במסגרת סיכום עם רשות ההגירה כדי לבצע אכיפה יעילה ולהימנע מפעילות כפולה ובעיות תיאום, אנחנו אוכפים את הניכוי ואי העברה בהתאם לחוק הגנת השכר והעבירה לפי חוק עובדים זרים ביחס לפיקדון נאכפת ככלל על ידי רשות האוכלוסין וההגירה במשרד הפנים למרות שבהתאם ללשון החוק קיימת סמכות מקבילה למשרדנו. יש לפנות לרשות ההגירה לקבל מידע ותמונה מלאה בהיקשר זה.
  
בנוסף, סעיף 25א(א) לחוק הגנת השכר, תשי"ח-1958, קובע עבירה בהיקשר בו עסקינן - "סכום שנוכה בהתאם לסעיף 25, יעבירו המעסיק למי שלו מיועד הסכום בתוך 30 ימים מהיום שבו רואים כמולן את השכר שממנו נוכה, זולת אם נקבעה בחיקוק דרך אחרת". בגין הפרת סעיף זה יכול עובד להגיש תביעה אזרחית בבית הדין לעבודה. בנוסף, סעיף זה לחוק נמצאת בתוספת לחוק להגברת האכיפה של דיני עבודה, תשע"ב – 2011, ולכן ניתן להטיל בגין הפרתו עיצומים כספיים וכן סעיף 25ב(ג), סעיף 25ב(ד) וסעיף 26 לחוק הגנת השכר קובעות עבירות פליליות ביחס לניכוי מהשכר ואי העברתו ליעדו. נושא זה נאכף על ידי משרדנו בלבד הן באופן יזום והן על פי תלונות. ההחלטה ביחס למסלול האכיפה (פלילי/מינהלי) במינהל הסדרה ואכיפה של חוקי עבודה במשרדנו מתבצעת בהתאם לנוהל הניתוב שאושר על ידי משרד המשפטים.
1. בין השנים 2017 – 2020 התקבלו במינהל הסדרה ואכיפה 30 פניות לעניין אי הפקדת פיקדון, 
הפניות התקבלו מערוצים שונים . 
2. בין השנים 2017-2020 מינהל הסדרה ואכיפה בדק 65 מעסיקים ו-177 עובדים (מסתננים) בחשד לאי הפקדת פיקדון בהליכים מינהליים. מתוכם 53 מעסיקים נבדקו באופן יזום ו12 מעסיקים נבדקו עקב פניה. בנוסף, 5 פניות שהתקבלו על מעסיקים בתחומי השמירה, אבטחה, ניקיון וכ"א נבדקו בהליכים הסדרתיים ע"י תחום הקבלנים.
3. א.  בלא ממצאים –  אצל 29 מעסיקים, ו-102 עובדים, המהווים, 63% מהמעסיקים ו-71% מהעובדים  שהתקבלה לגביהם החלטה לא נמצאו ממצאים.
ב.  בהתייחס לסעיפים ב+ג :
סה"כ הושתו סנקציות על 17 מעסיקים :
בסעיף הפרה זה, מעסיק יכול לקבל גם עיצום וגם התראה, סוג הסנקציה תלוי במס' החודשים בהם נמצאה הפרה לעובד עד 3 חודשים – התראה, מעל 3 חודשים עיצום כספי. 
1. על 7  מעסיקים הוטל עיצום כספי + התראה מינהלית
2. על 7  מעסיקים הוטל עיצום כספי בלבד
3. על 3 מעסיקים הושתה התראה מינהלית בלבד
הסנקציות שהושתו מתייחסות ל- 42 עובדים שנמצאה אצלם הפרה.
3. בהתייחס לסעיף ד'
חקירה – 19 מעסיקים נמצאים בהליכי חקירה.
4. עד היום, בוטלו 2 התראות מינהליות למעסיקים.
5. א. סכום העיצומים המוטלים הינו פונקציה של מס' העובדים הנבדקים ומס' מועדי ההפרה כן לא ניתן לפלח את הנתונים בהתאם לסכומים המוצגים בסעיף. סך סכומי העיצומים שהושתו 2,924,030 ₪ (לפני ביטולים והפחתות). 
ב. 4 מעסיקים פנו לוועדת ערר
ג. העררים עדיין בדיון וטרם נתקבלה החלטה.
ד. 14 מעסיקים פנו בבקשות לזכות טיעון בפני ממונה עיצומים בגין התראות או כוונות חיוב.
ה. בהתייחס לסעיפים ה+ו
מבין המעסיקים שפנו בבקשות לזכות טיעון התקבלה החלטה ב-12  בקשות, להלן פילוח ההחלטות שהתקבלו:
1. מעסיק אחד נדחה ופנה בבקשה לוועדת ערר
2. ל-8 מעסיקים בוטלו העיצומים כליל סך הביטול 716,000 ₪
3. ל-3 מעסיקים הופחתו העיצומים מסכום של 821,480 ₪ ל-212,603 ₪
ו. בהתייחס לסעיפים ז+ח 
מבין העיצומים החלוטים, שולם עיצום בסך 19,690 ₪ השאר הועברו למרכז לגביית קנסות. נתונים על היקף וסכומי הגביה במרכז לגביית קנסות יש להפנות אליהם.
6. בהתייחס לשאלות 6+7
[image: cid:image001.png@01D65057.CAF4DC70]בין התאריכים 01/01/2018 – 26/11/2019 נפתחו חמישה תיקים פליליים בגין ניכוי ואי העברה של הכספים במסגרתם נבדקו 73 עובדים, תיק אחד נסגר בלא ממצאים, 2 תיקים נמצאים בהליכי חקירה ושני תיקים נוספים הועברו לטיפול הלשכה המשפטית.  

